ועדת הכלכלה, כנסת 19, פרוטוקול מספר 399, 2014-12-01 13:00

אבישי ברוורמן: רבותיי, חברת הכנסת עדי קול, חבר הכנסת מיקי רוזנטל, כל הנציגים והמכובדים שיושבים כאן.

אבישי ברוורמן: אנחנו דנים היום בהצעת חוק התקשורת (בזק ושידורים) (תיקון - דואר זבל), התשע"ד-2014, של חבר הכנסת מיקי רוזנטל; והצעת חוק התקשורת (בזק ושידורים) (תיקון - דואר זבל), התשע"ד-2014, של חברת הכנסת עדי קול ביחד עם חבר הכנסת מיקי רוזנטל.

אבישי ברוורמן: ואני אתן, ברשותך, חברת הכנסת עדי קול לחבר הכנסת מיקי רוזנטל.

אבישי ברוורמן: הצעות החוק עברו בטרומית ב-25 ליוני 2014, ואני מבקש את רשותכם למזג את שתי ההצעות לאחת.

אבישי ברוורמן: אני מעלה את זה, אם כך, להצבעה.

<לאה ורון: אושר המיזוג.

אבישי ברוורמן: אושר המיזוג.

מיקי רוזנטל: אושר המיזוג.

אבישי ברוורמן: תודה.

אבישי ברוורמן: כן.

אבישי ברוורמן: חבר הכנסת מיקי רוזנטל, הבמה שלך.

מיקי רוזנטל: כן.

מיקי רוזנטל: בבקשה.

מיקי רוזנטל: תודה רבה לך, אדוני היושב-ראש.

מיקי רוזנטל: בקצרה או בתמצית אומר כך: חוק הספאם תוקן לפני כמה שנים.

מיקי רוזנטל: אסר על חברות עסקיות להתקשר ממענה טכנולוגי למכשירי טלפון של נמענים.

מיקי רוזנטל: מחוץ לתחולת החוק נותרו ארגונים ללא כוונת רווח, עמותות למיניהן, והטכנולוגיה הזאת מאוד-מאוד מטרידה.

מיקי רוזנטל: קיבלתי עשרות פניות, תלונות, על כך שאנשים לא יכולים לשבת בביתם בנחת, בשקט, בלי שטלפון מתקשר.

מיקי רוזנטל: ומתקשרים מקבר צדיקים כזה או ברכות כאלה או אחרות, תרומות למיניהן.

מיקי רוזנטל: והצעת החוק הזאת, התיקון להצעה בא להכליל גם את העמותות בתחולת החוק ולאסור עליהן להתקשר אלינו - - -

<לאה ורון: להתקשר אלינו הביתה.

מיקי רוזנטל: לא רק הביתה, אגב, גם לסלולרי.

מיקי רוזנטל: וחברתי, חברת הכנסת עדי קול, תמשיך מכאן, מה אנחנו רוצים.

אבישי ברוורמן: תודה.

אבישי ברוורמן: חברת הכנסת עדי קול, בבקשה.

אבישי ברוורמן: בוא נשמע את קולך.

עדי קול: קודם כל, אני קיבלתי שיחת טלפון בכניסה לוועדה, שיחה מעמותה שביקשה תרומה.

עדי קול: אז אני מקווה שזאת תהיה הפעם האחרונה שאני אקבל אותה, למרות שאנחנו רק בהכנה לקריאה הראשונה.

עדי קול: כן, אנחנו מבקשים להחיל את חוק הספאם – אתה מדבר על פרסום, דברי פרסום שמופצים באופן טכנולוגי ובאופן אוטומטי ולהחיל אותם גם על מסרים שמגיעים מעמותות.

עדי קול: יש עוד תוספת שאנחנו מאפשרים גם דבר פרסומת שמועבר בחיוג אוטומטי, יאפשר המפרסם לנמען במשך 30 שניות מתחילת ההודעה להסיר את שמו מרשימת התפוצה של המפרסם.

עדי קול: זו עוד תוספת שאנחנו מאפשרים – להסיר את עצמך מרשימת התפוצה של המפרסם אם הוא כבר נמצא שם.

עדי קול: בסדר?

מיקי רוזנטל: כן.

אבישי ברוורמן: תודה רבה.

אבישי ברוורמן: האם יש הערות כלליות לנושא הזה?

אבישי ברוורמן: אם אין, אני חושב שכולם פה בעד.

אבישי ברוורמן: אם ככה, עורכת הדין אתי בנדלר, האם את או עורכת הדין מרב תורג'מן תקראו את החוק?

אבישי ברוורמן: מקובל עליכם?

<אתי בנדלר: אני מציעה דווקא שעורכת הדין ברוריה מנדלסון ממשרד התקשורת, כי הם הציעו תיקונים בנוסח.

אבישי ברוורמן: מקובל?

אבישי ברוורמן: נוסח.

<אתי בנדלר: אז אולי תקראי כבר עם - - -

אבישי ברוורמן: מקובל עלייך, עורכת הדין ברוריה מנדלסון?

<ברוריה מנדלסון: להקריא את הנוסח - - -?

אבישי ברוורמן: כן.

<ברוריה מנדלסון: שאני אקריא - - -?

<אתי בנדלר: כן.

אבישי ברוורמן: את הנוסח שמקובל גם על משרד התקשורת.

<אתי בנדלר: הם הציעו פשוט הצעות, תיקונים - - -

אבישי ברוורמן: מקובל על יוזמי החוק.

אבישי ברוורמן: בבקשה.

אבישי ברוורמן: עורכת הדין ברוריה מנדלסון, בבקשה.

<אתי בנדלר: אגב, אתם הצעתם תיקונים רק להצעת החוק המשותפת?

<קריאה: כן.

<קריאה: כן - - -

<קריאות: - - -

עדי קול: - - -

מיקי רוזנטל: אנחנו הפרדנו כבר את הצעת החוק.

<אתי בנדלר: אתה צודק.

<אתי בנדלר: בסדר.

<אתי בנדלר: אוקיי.

<אתי בנדלר: אוקיי.

אבישי ברוורמן: היא כבר מוזגה.

<אתי בנדלר: אוקיי.

<ברוריה מנדלסון: אוקיי.

<ברוריה מנדלסון: אנחנו נצמדנו להחלטה של ועדת השרים שהחליטה להוציא את הנושא של המסרים הפוליטיים.

<ברוריה מנדלסון: אז זה הוצאנו.

מיקי רוזנטל: נכון.

עדי קול: נכון.

<ברוריה מנדלסון: ואז הנוסח המוצע הוא כזה.

<ברוריה מנדלסון: להקריא?

<ברוריה מנדלסון: ממש הקראה, עורכת הדין אתי בנדלר?

אבישי ברוורמן: כן, כן.

אבישי ברוורמן: אנחנו עוברים לביצועים.

<אתי בנדלר: כן, כן, גברתי.

<אתי בנדלר: כן.

<ברוריה מנדלסון: בסדר.

<ברוריה מנדלסון: אוקיי.

<ברוריה מנדלסון: תיקון סעיף 30א – 1.

<ברוריה מנדלסון: "בחוק התקשורת (בזק ושידורים), התשמ"ב-1982, בסעיף 30א: (1) בסעיף קטן (א) – (א) בהגדרה "דבר פרסומת", בסופה יבוא "וכן מסר המופץ באופן מסחרי שמטרתו בקשת תרומה, לרבות עבור מוסד ללא כוונת רווח כהגדרתו בחוק מס ערך מוסף, תשל"ו-1975".

<ברוריה מנדלסון: עורכת הדין אתי בנדלר, פה אני ארשה להתלבט איתך בקול: הכוונה הייתה להכניס - - -

<אתי בנדלר: אולי רגע.

<אתי בנדלר: אולי נאמר ככה: ההגדרה של דבר פרסומת היום הוא מסר המופץ באופן מסחרי שמטרתו לעודד רכישת מוצר או שירות או לעודד הוצאת כספים בדרך אחרת.

<אתי בנדלר: המילים "המופץ באופן מסחרי" גרמו לכך שכל דבר פרסומת שלא מופץ באופן מסחרי, גם אם מטרתו רכישת מוצר או שירות או עידוד להוציא כספים לא נכלל בסעיף הזה, ולפיכך ניתן היה להפיץ אותו ללא גבול.

<אתי בנדלר: אני מבינה שמטרת המציעים היא בעצם לאסור הפצה של דבר פרסומת כלשהוא, לא משנה באיזו דרך – אם זה מסחרי או לא מסחרי.

<ברוריה מנדלסון: - - -

<אתי בנדלר: רגע.

<אתי בנדלר: אם הוא מופץ באופן מסחרי או לא מסחרי.

<אתי בנדלר: והם קיבלו את עמדת הממשלה אבל שמוכנה לסייג את התחולה כך שזה לא יוחל על מסרים פוליטיים.

<אתי בנדלר: נכון?

<ברוריה מנדלסון: מדברים על תרומה.

<ברוריה מנדלסון: אנחנו לא דיברנו על לשנות את ההגדרה הבסיסית של דבר פרסומת.

<אתי בנדלר: מה זה "דיברנו"?

<אתי בנדלר: יש את הצעת החוק - - -

<ברוריה מנדלסון: כן, היא מדברת על תרומה.

עדי קול: אבל אני מדברת על למחוק את המילים "מופץ באופן מסחרי", וזה אושר על ידי ועדת השרים.

<ברוריה מנדלסון: אבל תוך תיאום.

<ברוריה מנדלסון: הכוונה הייתה שכל פרסומת - - - מופץ באופן מסחרי הייתה הכוונה שאם אני כותבת מייל בעבודה: מי מעוניין לקנות את האוטו שלי?

<ברוריה מנדלסון: זה לא יהיה ספאם פתאום כי זה לא באופן מסחרי.

<ברוריה מנדלסון: זו הייתה הכוונה – משהו שמופץ להמונים.

<ברוריה מנדלסון: ורצינו להבחין מה זו פרסומת.

<ברוריה מנדלסון: שאני לא פתאום אהיה אשמה במשלוח ספאם כי שלחתי מייל לחברים שלי: מי רוצה לקנות את האוטו או - - -?

יעקב אשר: אז אולי אפשר להוסיף נרחב, באופן נרחב.

<ברוריה מנדלסון: וזו הייתה הכוונה.

<ברוריה מנדלסון: הכוונה עכשיו בתרומה, מה שאתם התכוונתם, אני מניחה, זה לא אם אני שולחת: קרוב שלי, חסרים לו 100 שקל, מי יכול להלוות לו? זה לא יהיה ספאם.

מיקי רוזנטל: נכון.

<ברוריה מנדלסון: זה לא יהיה.

<ברוריה מנדלסון: אלא כל מיני עמותות כאלה שפונות אליי, כמו שתיארת בכניסה לפה, לבקש תרומה.

<ברוריה מנדלסון: והכוונה הייתה מישהו שפונה להמונים באמצעות מערכת חיוג בדרך כלל, אוטומטית - - -

עדי קול: אז אי אפשר לכתוב פנייה המונית?

<ברוריה מנדלסון: בסדר.

<ברוריה מנדלסון: אפשר.

<ברוריה מנדלסון: אבל אני רק רוצה, אם - - -

עדי קול: פנייה המונית.

מיקי רוזנטל: כן.

עדי קול: אנחנו רוצים פנייה המונית.

יעקב אשר: או מופץ באופן נרחב.

עדי קול: בדיוק.

יעקב אשר: נרחב.

יעקב אשר: לא המונית.

מיקי רוזנטל: אנחנו בהחלט מסכימים שאין לנו שום כוונה שמשלוח דואר פרטי, אפילו לקבוצת נמענים חברים.

<ברוריה מנדלסון: כן.

מיקי רוזנטל: זאת לא הכוונה.

מיקי רוזנטל: הכוונה היא, אם נכתוב את זה – או באופן המוני או באופן נרחב.

<ברוריה מנדלסון: כן.

<ברוריה מנדלסון: אבל אנחנו מבקשים לא לשנות את ההגדרה לגבי הפרסומת.

<ברוריה מנדלסון: פרסומת נשארת מה שהיא, ועכשיו מוסיפים את כל מה שאתם מבקשים לעניין תרומה.

<ברוריה מנדלסון: כל תרומה שמופצת בצורה רחבה תהיה אסורה.

עדי קול: אז אנחנו ביקשנו לעשות עוד שינוי ולכן אנחנו מבקשים כרגע לעשות את השינוי - - -

<ברוריה מנדלסון: שמה?

עדי קול: אנחנו ביקשנו בהצעת החוק לבטל את המילים "מופץ באופן מסחרי".

עדי קול: אנחנו מבינים כרגע שאם נבטל את זה יכולה להיווצר בעיה - - -

<ברוריה מנדלסון: מה הייתה הכוונה?

עדי קול: - - -

<ברוריה מנדלסון: למה?

<ברוריה מנדלסון: למה רציתם - - -?

<ברוריה מנדלסון: יכול להיות - - - יש פרסום - - - לא באופן מסחרי.

<ברוריה מנדלסון: כל פרסומת היא באופן מסחרי.

<ברוריה מנדלסון: זו ההגדרה להגדיר מה זה - - -

עדי קול: - - -

<ברוריה מנדלסון: אנחנו לא - - -.

<ברוריה מנדלסון: אנחנו באותו צד.

<ברוריה מנדלסון: אנחנו באותו צד.

עדי קול: - - -

<אלידור בליטנר: אתם מדברים כאן על נוסח.

<אלידור בליטנר: אתם, להבנתי, לא רוצים לגעת בעניין - - -

<לאה ורון: רגע, רגע.

<לאה ורון: אני מציעה שתדברו לחברי הכנסת כמו שראוי ונכון לדבר לחברי כנסת בישיבה של ועדת הכלכלה של הכנסת.

<לאה ורון: אוקיי?

<ברוריה מנדלסון: - - -

<אלידור בליטנר: - - -

מיקי רוזנטל: לא, לא, עזבו, זה סתם.

מיקי רוזנטל: הייתה אי - - -.

מיקי רוזנטל: הכול בסדר.

מיקי רוזנטל: באמת.

מיקי רוזנטל: רוח טובה.

מיקי רוזנטל: עזבו.

מיקי רוזנטל: לא היה שום דבר.

מיקי רוזנטל: באמת.

מיקי רוזנטל: הכול בסדר.

<ברוריה מנדלסון: אנחנו גם באותו צד.

<ברוריה מנדלסון: אין פה בכלל - - -

עדי קול: החשש שלנו היה כי כתוב "מופץ באופן מסחרי" – יצפו - - - טכנולוגיות כאלה, המוניות, במערכות תקשורתיות כאלה.

עדי קול: ויש הפצה שהיא לא הפצה כזאת, היא הפצה נרחבת, והיא לא במענה ממוחשב קולי כזה.

<ברוריה מנדלסון: אז זה גם מוסדר בחוק.

<ברוריה מנדלסון: מה שאס.

<ברוריה מנדלסון: אמ.

<ברוריה מנדלסון: אס, מה שבאמצעות אימייל.

<ברוריה מנדלסון: הכול מוסדר.

<ברוריה מנדלסון: אתם כתבתם בדברי ההסבר - - -

מיקי רוזנטל: אני לא יודע אם זו הגדרה חוקית ואפשר לכמת אותה, אבל האם מקובל עליכם שיהיה כתוב: מופץ באופן המוני?

<אתי בנדלר: אני לא יודעת מה - - -

<ברוריה מנדלסון: - - -

<אלידור בליטנר: - - -

מיקי רוזנטל: אני לא יודע אם יש הגדרה משפטית כזאת.

<אתי בנדלר: לא, לא, זה לא מקובל.

<אתי בנדלר: לא.

מיקי רוזנטל: לא טוב.

<ברוריה מנדלסון: אני רוצה רק למקד את עצמנו.

<ברוריה מנדלסון: לפי דברי ההסבר להצעת החוק, המטרה הייתה להתמודד עם תופעת – כמו שאתם כיניתם.

<ברוריה מנדלסון: אני חושבת שאולי יש גופים נוספים אבל – מוסדות ללא כוונת רווח ששולחים מסרים אלקטרוניים.

יעקב אשר: כן.

עדי קול: נכון.

<ברוריה מנדלסון: זאת אומרת, אנחנו לא נמצאים ברובריקה של פרסומת.

<ברוריה מנדלסון: אנחנו נמצאים עכשיו, רוצים להסדיר את נושא התרומות.

עדי קול: נכון.

<ברוריה מנדלסון: נכון?

מיקי רוזנטל: תרומות ותעמולה.

<ברוריה מנדלסון: תעמולה נראה, אבל אנחנו לא בפרסומת.

מיקי רוזנטל: נכון.

<ברוריה מנדלסון: אז את הפרסומת להבנתי, ואנחנו, זה מה שאנחנו מבקשים: לא לגעת.

<ברוריה מנדלסון: אנחנו עכשיו ניגע בכל מה שקשור לתרומה וביחד אתכם נמצא את הנוסח.

אבישי ברוורמן: יופי.

מיקי רוזנטל: אוקיי.

אבישי ברוורמן: יופי.

<ברוריה מנדלסון: אנחנו חשבנו - - - באופן מסחרי.

<ברוריה מנדלסון: אם מוסיפים את - - -

יעקב אשר: אבל למה רק תרומה?

יעקב אשר: למה לא גם תעמולה שהיא לא פוליטית?

מיקי רוזנטל: זה כן.

אבישי ברוורמן: לא, לא, לא שמעת.

אבישי ברוורמן: אתה לא יודע.

יעקב אשר: - - - לא תעמולה.

מיקי רוזנטל: גם.

מיקי רוזנטל: גם.

אבישי ברוורמן: אמר תרומה ותעמולה.

מיקי רוזנטל: תעמולה שאיננה תעמולה פוליטית.

<אלידור בליטנר: בואו, אולי באמת נסכם לעניין העמותות.

עדי קול: לא, רגע, רגע.

<ברוריה מנדלסון: כי אנחנו עוד קודם, בשלב - - -.

<ברוריה מנדלסון: אנחנו נמצאים שם, נכון?

מיקי רוזנטל: כן.

עדי קול: אנחנו עכשיו - - -

<ברוריה מנדלסון: ולכן אני חושבת שהמקום הוא יהיה, להשאיר את ההגדרה "דבר פרסומת" כפי שהיא, ובסוף יהיו "לרבות" או "ו" - - -

עדי קול: לא, "וכן".

<ברוריה מנדלסון: "וכן".

<ברוריה מנדלסון: לא משנה, אבל פלוס.

<ברוריה מנדלסון: היום כל מה שאסור היום נשאר אסור.

עדי קול: שוב, נדבר על הנוסח בשינויים בנושא פרסומת לקראת ההכנה לקריאות שנייה ושלישית - - -

מיקי רוזנטל: נגיע לנוסח מוסכם ברוח הדברים האלה.

<ברוריה מנדלסון: בסדר.

<ברוריה מנדלסון: אם אתם רוצים לשנות, תציגו מה הקשר שנתקלתם ואז נראה - - -

<אתי בנדלר: לא.

<אתי בנדלר: אני לא מבינה למה לדחות את זה.

<אתי בנדלר: זאת אומרת, עכשיו עורכים את הדיון הזה - - -

<ברוריה מנדלסון: מה הקשר?

<ברוריה מנדלסון: אני לא יודעת.

<ברוריה מנדלסון: ההצעה מדברת על זה, אבל על זה לא - - -

<קריאות: - - -

יעקב אשר: בואו ננסה לנסח את זה, ואחר כך הניסוח הסופי - - -

<אתי בנדלר: אני עדיין לא עמדתי על נקודות המחלוקת.

<אתי בנדלר: אולי אני אצליח לעזור לכם.

<אתי בנדלר: אינני יודעת.

יעקב אשר: אין מחלוקת.

אבישי ברוורמן: אולי עורכת הדין אתי בנדלר יכולה לתפור את זה תוך שנייה.

עדי קול: - - - זו רק פרסומת והיא לא רוצה לשנות את ההגדרה לפרסומת.

<אתי בנדלר: לא.

<אתי בנדלר: המטרה היא לא שינוי או לא שינוי של הגדרה.

<אתי בנדלר: המטרה היא לאסור דברים שהיו מותרים.

<אתי בנדלר: השאלה היא מהם הדברים - - -, ואז נראה אם יש צורך לשנות או אין צורך לשנות.

<קריאה: נכון.

מיקי רוזנטל: אנחנו, כאמור, רצינו למנוע שני דברים: אחד, זה בקשת תרומות.

מיקי רוזנטל: השני, זה דברי תעמולה, הפצת תעמולה שאיננה תעמולה פוליטית.

עדי קול: כרגע.

<ברוריה מנדלסון: בסדר.

<קריאה: בסדר.

מיקי רוזנטל: לחסום.

<ברוריה מנדלסון: אז פרסומת לא - - - ולכן - - -.

<ברוריה מנדלסון: גם על זה הממשלה הצביעה.

יעקב אשר: לחסום כל תעמולה שגורמת לך, שמישהו מתקשר אליך ואומר לך: תיכנס, תשמע אותי.

יעקב אשר: או שזה חדשות או במהדורת חדשות או דברים מהסוג הזה.

יעקב אשר: כל תעמולה כזאת שאינה פוליטית.

יעקב אשר: ועדת השרים הורידה פוליטית – בסדר.

יעקב אשר: אבל כל דבר כזה שההתייחסות שלו, בעצם משהו שהאדם מקבל את הטלפון – הוא אומר: כנס, תבוא, תשמע וכולי.

יעקב אשר: איך מגדירים את זה?

יעקב אשר: - - -

אבישי ברוורמן: רבותיי, כולנו מסכימים על הכוונה.

אבישי ברוורמן: הבעיה שלנו כרגע בניסוח.

יעקב אשר: את מסכימה, חברת הכנסת עדי קול?

עדי קול: כן.

יעקב אשר: מצוין.

עדי קול: בסדר.

עדי קול: אז אנחנו כרגע, נשאיר רגע בצד את המחיקה של המילים "המופץ באופן מסחרי", ונוותר עליו כרגע.

<ברוריה מנדלסון: בסדר.

אבישי ברוורמן: אוקיי.

<ברוריה מנדלסון: אז ההצעה שלנו הייתה להוסיף בסוף הסעיף, בסוף ההגדרה של "דבר פרסומת": וכן מסר המופץ באופן מסחרי או – אתם ביקשתם באופן המוני.

<ברוריה מנדלסון: אין לי עם זה בעיה.

<אתי בנדלר: המופץ לציבור הרחב, הייתי אומרת, כדי שזה יהיה משהו כזה.

<אלידור בליטנר: כן.

<אלידור בליטנר: כן.

<ברוריה מנדלסון: עורכת הדין אתי בנדלר, אני מתלבטת איתך.

<ברוריה מנדלסון: כשאני שולחת מייל ל-100 אפילו, - -

מיקי רוזנטל: זה לא רחב.

מיקי רוזנטל: זה לא צריך - - -

<ברוריה מנדלסון: - - לכל משרד המשפטים – זה לא ציבור רחב?

<קריאה: לא.

עדי קול: לא.

<אלידור בליטנר: החשש שלי היה מיחיד, למשל, שמנסה לגייס תרומה בשביל קרוב משפחה שלו, שזה אני – תגידו לי מה אתם חושבים – לדעתי זה לא ראוי לבוא בגדרי הסעיף.

<אלידור בליטנר: שמישהו מבקש בשביל קרוב משפחה שלו משהו - - -

עדי קול: ולכן "הציבור הרחב" זה נוסח מתאים.

יעקב אשר: נרחב.

יעקב אשר: נרחב או - - -

<אלידור בליטנר: - - - "הציבור הרחב" - - -

<אתי בנדלר: השאלה היא, בהנחה שאנחנו, כולנו, יודעים מה זה הציבור הרחב, שזה ציבור בלתי מסוים וכולי, כן?

<אתי בנדלר: ושבאמת מדובר בציבור גדול לצורך העניין הזה.

<אתי בנדלר: כשמדובר במישהו שמפיץ מסר כזה, שמבקש תרומה עבור מישהו חולה, - -

מיקי רוזנטל: אני מוכן להחריג את זה.

<אתי בנדלר: - - עבור ניתוח.

מיקי רוזנטל: בואו נחריג את זה.

<אתי בנדלר: האם רוצים להכליל את זה או לא להכליל את זה?

<אתי בנדלר: זו השאלה.

מיקי רוזנטל: לא.

מיקי רוזנטל: לא.

עדי קול: - - - אם הוא מפיץ, אבל אם הרגע אמרת שהוא מפיץ את זה לציבור מסוים - - -

<אתי בנדלר: לציבור רחב.

<אתי בנדלר: הוא מפיץ לציבור הרחב.

מיקי רוזנטל: לא.

מיקי רוזנטל: אנחנו רוצים לאפשר את זה.

<ברוריה מנדלסון: מה?

מיקי רוזנטל: את זה אני חושב שאנחנו רוצים לאפשר.

<ברוריה מנדלסון: לא, מה אתם - - -?

יעקב אשר: אז בוא נמצא דרך להחריג את זה, אם זו בקשה ספציפית.

מיקי רוזנטל: אם אדם - - - לקרוב.

מיקי רוזנטל: אם זו לא עמותה.

מיקי רוזנטל: אדם פרטי.

עדי קול: רגע, נכון – אדם פרטי הוא לא - - -

<ברוריה מנדלסון: אתם - - - למנוע את המצב.

מיקי רוזנטל: זה אדם פרטי.

מיקי רוזנטל: זה לא - - -

עדי קול: אז הוא לא ייכנס כאן.

מיקי רוזנטל: אדם פרטי.

מיקי רוזנטל: אין.

מיקי רוזנטל: לא תהיה שום בעיה.

עדי קול: הוא לא ייכנס.

עדי קול: אדם פרטי לא ייכנס כאן.

<ברוריה מנדלסון: למה?

עדי קול: דיברנו על עמותה.

<אלידור בליטנר: לא.

<אלידור בליטנר: אנחנו צריכים לנסח את זאת כך שאדם פרטי ייכנס.

<אלידור בליטנר: זה לא מובן.

יעקב אשר: לא.

יעקב אשר: כרגע זה כן ייכנס.

<ברוריה מנדלסון: - - - כאן?

<ברוריה מנדלסון: מי שהוא לא עמותה?

<ברוריה מנדלסון: ואם זו חברה מסחרית, את לא רוצה למנוע – תוספת תרומה?

<ברוריה מנדלסון: ואם מדינת ישראל שולחת אס-אמ-אס שהיא רוצה - - -

עדי קול: לא, אז אמרנו - - -.

עדי קול: טוב.

עדי קול: שוב - - -

<ברוריה מנדלסון: את רוצה להחריג אדם פרטי?

עדי קול: כן.

מיקי רוזנטל: הייתי שמח.

מיקי רוזנטל: כן.

<ברוריה מנדלסון: זה קצת - - -

<אתי בנדלר: רק אדם פרטי, - -

מיקי רוזנטל: רק אדם.

<אתי בנדלר: - - אני יכולה לכתוב יחיד.

מיקי רוזנטל: יחיד.

מיקי רוזנטל: כן.

מיקי רוזנטל: יחיד זה מבקש תרומה - - -

<אתי בנדלר: ולמעט מסר המופץ על ידי יחיד - - -

עדי קול: זה בעייתי משפטית.

מיקי רוזנטל: כן?

מיקי רוזנטל: תסבירי.

<ברוריה מנדלסון: את לא תצאי מזה.

<ברוריה מנדלסון: תשאירי את זה ככה.

עדי קול: - - - לא חושב שצריך לעשות, להשאיר את זה.

<ברוריה מנדלסון: למה לא מסר?

<ברוריה מנדלסון: עורכת הדין אתי בנדלר, מסר המופץ באופן מסחרי, לרבות - - -

<אתי בנדלר: כי באופן מסחרי, יש לזה משמעות שזה למטרות מסחר.

<אתי בנדלר: זה לא למטרות - - -

<ברוריה מנדלסון: נכון.

<ברוריה מנדלסון: יש גופים שעושים, אוספים תרומות - - -

<אתי בנדלר: לא, עורכת הדין ברוריה מנדלסון, חברי הכנסת מבקשים משהו הרבה יותר רחב ממה שאת מציעה.

<ברוריה מנדלסון: אני יוצאת מנקודת הנחה - - -

<אתי בנדלר: הם אומרים: גם אם זה לא למטרה מסחרית - - -

<ברוריה מנדלסון: הם - - - לרבות מלכ"רים.

<אתי בנדלר: מה זאת אומרת "לרבות"?

<ברוריה מנדלסון: מלכ"רים לא פועלים לרבות - - -

אבישי ברוורמן: רבותיי, רבותיי, סליחה, סליחה, זה מתחיל להיראות לא כמו ועדת הכלכלה.

אבישי ברוורמן: לכן השאלה שלי: האם אנחנו יכולים להגיע לנוסח, עורכת הדין אתי בנדלר, או שאתם - - -?

עדי קול: אני לא רוצה, אני לא רוצה - - -

<אתי בנדלר: ברגע שתהיה הסכמה עם חברי הכנסת, מה הם רוצים, הנוסח ייתן שירות לעקרונות.

אבישי ברוורמן: אז חבר הכנסת מיקי רוזנטל, חברת הכנסת עדי קול, תגיעו ביניכם להסכמה.

עדי קול: אנחנו לא רוצים, לא רוצים - - - אדם פרטי.

עדי קול: אדם פרטי, המנכ"ל של העמותה יכול להיות - - -.

עדי קול: אני לא מפיץ את זה כמנכ"ל, כעמותה, אני מפיץ את זה כאדם פרטי.

<אתי בנדלר: נכון.

עדי קול: זה בטח מאוד-מאוד גדול, ואני לא רוצה - - -

מיקי רוזנטל: בדיוק.

אבישי ברוורמן: אתם מסכימים לזה?

מיקי רוזנטל: כן.

עדי קול: כן.

אבישי ברוורמן: - - - עם זה גמרנו.

יעקב אשר: - - - תרומה לאדם פרטי.

יעקב אשר: לא - - -

עדי קול: - - -

<ברוריה מנדלסון: - - -

מיקי רוזנטל: אז שלא יבחרו - - -

יעקב אשר: מהות התרומה היא לאדם פרטי.

יעקב אשר: משה זקוק לניתוח.

עדי קול: לא, לא, לא - - -

<אלידור בליטנר: - - - להרבה מאוד - - -.

<אלידור בליטנר: אז זה לא - - -

עדי קול: אנחנו לא רוצים להחריג את זה.

אבישי ברוורמן: גמרנו.

<אלידור בליטנר: גם היחיד ששולח הודעת אס.

<אלידור בליטנר: אמ.

<אלידור בליטנר: אס ל-20 חברים שלו: תעזרו לאימי החולה, חלילה וחס - - -

מיקי רוזנטל: לא.

מיקי רוזנטל: זה לא ל"קהל הרחב".

עדי קול: זה לא הציבור הרחב.

יעקב אשר: זה לא רחב.

<אלידור בליטנר: אוקיי.

<אלידור בליטנר: אז אנחנו מדברים שאדם פרטי - - -

עדי קול: לא, זה בגלל - - -

יעקב אשר: לא, זה בגלל "הרחב", היא - - -

<אלידור בליטנר: אנחנו רוצים להכניס אדם פרטי אבל - - - ששולח לציבור רחב.

<אלידור בליטנר: אני מבינה נכון?

אבישי ברוורמן: כן.

מיקי רוזנטל: רחב.

יעקב אשר: כן.

אבישי ברוורמן: נכון.

<אלידור בליטנר: אז בסדר.

אבישי ברוורמן: תודה.

אבישי ברוורמן: הגענו להסכמה.

<קריאות: - - -

עדי קול: שוב, אז אם אומרים שמפיץ במערכת הפצה, את יכולה, אז זה גם מונע מבני אדם פרטיים.

יעקב אשר: - - -

<ברוריה מנדלסון: לא, אבל החוק - - - גם, מעבר למערכת הפצה אוטומטית, החוק אוסר גם על משלוח מסרונים ומיילים, וזה גם בן אדם - - -

<אלידור בליטנר: - - -

עדי קול: אז אני חושבת שכל סינון של הציבור הרחב יהיה סינון ראוי.

אבישי ברוורמן: תודה.

אבישי ברוורמן: בבקשה.

יעקב אשר: רגע.

יעקב אשר: ביקשנו גם את הנושא הזה - - -

<ברוריה מנדלסון: - - -

<אתי בנדלר: רגע.

<אתי בנדלר: עוד לפני כן, לפני ה"גם", אני עוד לא הבנתי מה לפני ה"גם".

<ברוריה מנדלסון: אז זה צריך להיות: "מסר המופץ לציבור הרחב שמטרתו בקשת תרומה".

<אלידור בליטנר: "וכן", "וכן מסר".

עדי קול: "וכן".

<אתי בנדלר: כן.

<אלידור בליטנר: להוסיף להגדרה של דבר פרסומת שמופיעה היום.

<אלידור בליטנר: "וכן מסר המופץ לציבור הרחב שמטרתו בקשת תרומה".

<אתי בנדלר: בקשת תרומה, - -

מיקי רוזנטל: או הפצת - - -

<אתי בנדלר: - - ואתם מכלילים כאן

<אתי בנדלר: גם תרומה לצרכי בריאות.

עדי קול: כן.

<אתי בנדלר: או שזה - - -

עדי קול: או כל תרומה.

<קריאה: כן, כן.

עדי קול: אנחנו לא - - -

<אתי בנדלר: לא מוכנים.

עדי קול: לא מחריגים שום דבר.

<אתי בנדלר: אוקיי.

<אתי בנדלר: אוקיי.

<אלידור בליטנר: אז היא מורידה את - - -

<אתי בנדלר: כן, ואז זה לא משנה אם זה מלכ"ר או לא מלכ"ר.

<אתי בנדלר: זה לא רלוונטי.

<אלידור בליטנר: זה כי אין לו.

<אלידור בליטנר: כי אין לו.

<אלידור בליטנר: בדיוק.

<ברוריה מנדלסון: נכון.

<ברוריה מנדלסון: נכון.

עדי קול: בסדר.

<אלידור בליטנר: - - - נכלל לו בתוך זה.

עדי קול: השאלה היא איפה את מוסיפה את התעמולה.

<אלידור בליטנר: זה נושא נפרד - - -

<ברוריה מנדלסון: עכשיו, עכשיו, בהמשך.

<ברוריה מנדלסון: וכן - - -

<אתי בנדלר: בקשת תרומה או הפצת תעמולה - - -

<ברוריה מנדלסון: וכן הפצת תעמולה.

<ברוריה מנדלסון: מה זה - - -?

<ברוריה מנדלסון: סתם שואלת: מה זה תעמולה?

<ברוריה מנדלסון: מיסיון זה תעמולה?

עדי קול: כן.

<אתי בנדלר: כן.

<ברוריה מנדלסון: כן?

<אתי בנדלר: בוודאי.

<ברוריה מנדלסון: מה עוד בפנים?

<אתי בנדלר: הרבה דברים.

<ברוריה מנדלסון: חוץ מפוליטיקה.

יעקב אשר: תעמולה או מידע.

יעקב אשר: או אפילו מידע.

עדי קול: הרגע התקשר אליי, אחת השיחות שקיבלתי זה מעיריות ששולחות.

<ברוריה מנדלסון: מה הן שולחות, העיריות?

עדי קול: עיר - - -

אבישי ברוורמן: אדוני, יש לך הערה לגבי התעמולה?

<אלדד גת: כן.

אבישי ברוורמן: כן, בבקשה.

אבישי ברוורמן: מי אדוני?

<אלדד גת: שמי אלדד גת, חברת "טלאול".

<אלדד גת: אני אחת החברות שמפעילות את השירותים האלה.

<אלדד גת: ומאז החקיקה, כמובן שהגבלנו את עצמנו והפסקנו לבצע את כל הפעולות שאינן בחוק.

<אלדד גת: אבל ישנם מספר שירותים, ואני אתן דוגמה, שברגע שאתם קובעים את המילה תעמולה ולא מגדירים בדיוק, אז שירותים חדשים נפגעים ואני רוצה להצביע על כמה מהם, כי אני חושב שהם שירותים חיוניים.

<אלדד גת: בואו ניקח לדוגמה עירייה.

<אלדד גת: בעירייה יש מחלקת תרבות.

<אלדד גת: היא עושה אירוע חינם לציבור.

<אלדד גת: ראש העיר מקליט בקולו ומזמין את הציבור: בואו לאצטדיון, ביום שישי הופעה.

<אלדד גת: אז עכשיו זה יהיה לא חוקי.

אבישי ברוורמן: נכון.

<אלדד גת: כי למה?

<אלדד גת: כי אם אתם תפתחו את זה שכל תושב שלא אוהב את ראש העיר, ילך ויתבע אותו על ספאם, 1,000 ש"ח בבית משפט לתביעות קטנות, אז אתם דוחפים את העירייה להוציא כסף ולשים את זה במקומונים וברדיו מקומי.

<אלדד גת: זה השירות הכי מהיר, הכי זול והכי חשוב.

<אלדד גת: דוגמה.

<אלדד גת: דוגמה אחרת: מחלקת הביטחון - - -

עדי קול: חדירה מאוד קשה לפרטיות, שראש העיר מתקשר אליי.

עדי קול: שוב, זה מה שאמרתי: פרסומת.

<אלדד גת: אוקיי.

<אלדד גת: מחלקת הביטחון שמודיעה על תרגול – זה כן תעמולה או זה לא תעמולה.

עדי קול: לא.

עדי קול: לא תעמולה - - -

<אלדד גת: מחלקת חינוך שמודיעה על נושאים של טיולים, של ביטול טיול.

<ברוריה מנדלסון: - - -

יעקב אשר: אפשר להחריג גופים ציבוריים או גופים ממשלתיים, אני יודע, שאתה יודע שהם לא יעשו שטויות – רשויות מקומיות או דברים מהסוג הזה.

יעקב אשר: אפשר להחריג.

<אלידור בליטנר: - - -

עדי קול: לא, לא, למה?

עדי קול: למה?

עדי קול: למה אנחנו צריכים לקבל טלפונים מהעירייה?

<קריאה: או תאגידי מים.

יעקב אשר: - - - בשבילך.

יעקב אשר: אולי זה טוב לך.

יעקב אשר: אולי את רוצה - - -

עדי קול: אני אמצא דרך אחרת להעביר את זה מאשר להתקשר לאיש איש.

<לאה ורון: מה, שיצלצלו אליי לטלפון?

<לאה ורון: שיצלצלו לטלפון?

מיקי רוזנטל: מה פתאום שיצלצלו?

מיקי רוזנטל: למה שיתקשרו לטלפון?

עדי קול: למה שיתקשרו אליי?

<קריאה: - - -

מיקי רוזנטל: אם אני ארצה לקבל מידע מהעירייה אני אצטרף לקבוצת המייל של העירייה ואבקש שישלחו לי.

עדי קול: בדיוק.

מיקי רוזנטל: ואם אני לא רוצה אז הם לא ישלחו לי.

מיקי רוזנטל: ואם אני לא אעשה פעולה אקטיבית הם לא ישלחו לי.

מיקי רוזנטל: זה בדיוק העניין.

מיקי רוזנטל: זה נועד להגן על אנשים שלא רוצים לקבל את המידע הזה.

עדי קול: נכון.

יעקב אשר: אז למה - - - כמה שיותר ברור ויותר - - -

<אלדד גת: גם על הפסקת מים ועל כניסת סולר למי שתייה ודברים כאלה?

<ברוריה מנדלסון: הפסקת מים זה לא תעמולה.

<ברוריה מנדלסון: אין ספק.

<ברוריה מנדלסון: וגם לא - - -

עדי קול: זה לא תעמולה.

מיקי רוזנטל: - - -

<קריאות: - - -

<אלדד גת: אוקיי.

<אלדד גת: אז המילה תעמולה - - -

<קריאה: הודעות - - -

מיקי רוזנטל: הודעות חירום - - -

עדי קול: הודעות - - -

מיקי רוזנטל: הודעות חירום - - -

<ברוריה מנדלסון: אתה צודק שמן הנכון להגדיר, - -

<אלדד גת: אז תגדירו את זה.

<אלדד גת: תגדירו.

<אלדד גת: תגדירו.

<ברוריה מנדלסון: - - אבל ברור שהפסקת מים זה לא תעמולה וגם לא הפסקת חשמל.

<אלדד גת: אוקיי - - -

עדי קול: - - - אולי למעט הודעות חיוניות.

<ברוריה מנדלסון: למה כשראש העיר מתקשר להזמין לאירוע – אותי הוא לא מזמין.

אבישי ברוורמן: רבותיי, אני נתתי לכם להתנהג כמו בוועדת הכספים, כמו במליאה.

אבישי ברוורמן: עכשיו, אני רוצה להתקדם פה.

אבישי ברוורמן: בבקשה, עורכת הדין אתי בנדלר, תעזרי לי, כי אני באמת רוצה לסגור את זה תוך מספר דקות.

אבישי ברוורמן: רוצה לקבל החלטה.

אבישי ברוורמן: הרוח ברורה.

אבישי ברוורמן: בואו תנסחו לי אותה ונלך עם הרוח.

<אלידור בליטנר: כנציגת משרד המשפטים אני יכולה להעיר הערה בהקשר הזה?

אבישי ברוורמן: בבקשה.

<אלידור בליטנר: תודה.

<אלידור בליטנר: במובחן מתרומות, צריך להבין שכאן בענייני תעמולה, ואם אנחנו לא מדברים על תעמולה פוליטית, הפגיעה בחופש הביטוי היא חריפה יותר.

<אלידור בליטנר: זו נקודה התחלתית שצריך להבין, לדעתי.

<אלידור בליטנר: עכשיו, השאלה היא: מצד אחד, עד כמה זה באמת נפוץ.

<אלידור בליטנר: מסרים כאלה שאינם מסרים פוליטיים, נכון?

<אלידור בליטנר: כי את זה אנחנו מחריגים.

<אלידור בליטנר: ובהשוואה, למשל, כמובן, למסרים מסחריים ולתרומות.

עדי קול: טוב, את מדברת על תפוצות של עיריות?

עדי קול: אני קיבלתי השבוע שתי שיחות כבר מעירייה, ולכן אני אומרת: זה נפוץ, ואת צריכה לנסות לאזן בחופש – מה אמרת כרגע?

<אלידור בליטנר: חופש הביטוי?

עדי קול: בכל - - - בזכות לפרטיות.

עדי קול: בזכות לפרטיות שלי.

<אלידור בליטנר: לדעתי חשוב, אם מתעסקים בתעמולה חשוב להבין מה זאת תעמולה, להגדיר מה זאת תעמולה, ואיך מבחינים אותה מתעמולה פוליטית - - -

מיקי רוזנטל: גברתי הנכבדה, החוק מבחין בין אנשים שרוצים לקבל את המידע לבין אלה שלא.

מיקי רוזנטל: מי שרוצה לקבל את המידע מוזמן לקבל את המידע.

מיקי רוזנטל: אין שום בעיה.

מיקי רוזנטל: אנחנו לא מונעים מאף אחד לקבל חלילה מידע.

מיקי רוזנטל: זה לא פוגע בחופש המידע.

מיקי רוזנטל: אם אדם רוצה לקבל מידע מהעירייה, מהממשלה, הוא מצטרף למאגר ומקבל את המידע.

מיקי רוזנטל: אבל מי שלא רוצה תישמר זכותו לפרטיותו ולא יקבל את כל הבלגן - - -

יעקב אשר: ואם הוא לא רוצה חדשות, שיכניסו לו לתוך.

יעקב אשר: הוא לא רוצה.

מיקי רוזנטל: בדיוק.

מיקי רוזנטל: הוא לא רוצה.

מיקי רוזנטל: ואין בזה שום פגיעה בחופש המידע.

<אלידור בליטנר: - - -

מיקי רוזנטל: אין, אין.

מיקי רוזנטל: אבל זו עדיין בחירה.

מיקי רוזנטל: זו צריכה להיות בחירה של הפרט – אם הוא רוצה להיחשף לזה או לא רוצה.

מיקי רוזנטל: זהו.

<אלידור בליטנר: אוקיי.

<אלידור בליטנר: אני רוצה להציע, למשל, שכדי לרכך את הפגיעה בחופש הביטוי בהקשר הזה, אולי נאפשר כאן מצב של הודעה חד פעמית.

<אלידור בליטנר: הודעה חד פעמית בענייני - - -

<אלדד גת: עם אפשרות הסרה.

<אלדד גת: עם אפשרות הסרה.

עדי קול: לא - - -

<אתי בנדלר: הודעה חד פעמית על מה?

עדי קול: על מה?

עדי קול: על מה?

מיקי רוזנטל: לא, לא, לא, לא, לא.

עדי קול: איזו הודעה חד פעמית?

<אלידור בליטנר: האפשרות לסרב.

עדי קול: לא.

עדי קול: אנחנו לא מוכנים.

מיקי רוזנטל: לא, לא, לא.

מיקי רוזנטל: מה פתאום.

<ברוריה מנדלסון: - - -

<אלידור בליטנר: למה?

<ברוריה מנדלסון: כי המיסיון גם יתקשרו אלינו.

<ברוריה מנדלסון: אני לא רוצה.

מיקי רוזנטל: לא רוצה.

מיקי רוזנטל: אני לגמרי איתה.

עדי קול: שוב, הפגיעה בחופש הביטוי היא לא פגיעה משמעותית כיוון שאפשר לרשום את הציבור לוועדה - - -

<ברוריה מנדלסון: - - -

<אלידור בליטנר: - - -

מיקי רוזנטל: אני גם רוצה להגיד לך משהו נוסף - - -

<ברוריה מנדלסון: הולכים לסגור פה עיתון במדינה.

<ברוריה מנדלסון: פתאום חופש הביטוי - - -

מיקי רוזנטל: בדיוק.

מיקי רוזנטל: יפה.

מיקי רוזנטל: דוגמה מצוינת.

מיקי רוזנטל: ההתקפה של המידע על הציבור - -

<ברוריה מנדלסון: על הדבר הזה מגנים.

מיקי רוזנטל: - - הוא בלתי סביר ואין לך כמעט דרך להתחמק ממנו.

מיקי רוזנטל: והטלפון הפרטי שלך זה באמת איזו לטיפונדיה אחרונה שנותרה וראי שנשמור על זה.

מיקי רוזנטל: זה הכול.

מיקי רוזנטל: אנחנו חושבים - - -

<אלידור בליטנר: אז אני אבקש - - - הגדרה לתעמולה - - -

עדי קול: דרך אגב, ההגדרה שאני מוצאת כרגע ל"תעמולה" היא "הפצה מחושבת של רעיונות בקרב הציבור הרחב".

<ברוריה מנדלסון: "מחושבת"?

עדי קול: כן.

עדי קול: זה מה שכתוב בהגדרה שאני מוצאת, בהגדרה המילונית, אבל - - -

מיקי רוזנטל: אני אוסיף עוד נקודה אחת:

מיקי רוזנטל: ההתקשרות הראשונה של העירייה - - -

<ברוריה מנדלסון: - - -

עדי קול: רק דקה.

עדי קול: כתוב: הפצת רעיונות בקרב הציבור הרחב במטרה להשפיע על התנהגותו או עמדותיו.

עדי קול: זאת הגדרה של תעמולה.

<ברוריה מנדלסון: אבל רק לשים לב: ההגדרה הזאת לא תכניס את ראש העיר שמזמין אותך לאירוע כי - - -

מיקי רוזנטל: נכון.

מיקי רוזנטל: ואני רוצה אבל לומר לך את העניין: החוק דהיום מנוסח כך שאומר שהפנייה הראשונה של ראש העיר שמזמין אותה לא תיחשב כספאם.

<ברוריה מנדלסון: נכון.

<אלדד גת: לא, לא, לא - - -

מיקי רוזנטל: שנייה.

מיקי רוזנטל: אל תגיד לי לא, לא, לא.

<אלדד גת: - - - זה מסר מסחרי.

מיקי רוזנטל: אל תגיד לי לא, לא, לא.

<אלדד גת: מדובר על מסר, החוק הוא על מסר מסחרי.

אבישי ברוורמן: טוב, אחד-אחד.

מיקי רוזנטל: תן לי לסיים את דבריי, אחר כך תגיד את מה שאתה רוצה.

מיקי רוזנטל: הפנייה הראשונה של ראש העיר, ואז אני יכול להסיר את עצמי - - -

יעקב אשר: במטרה להשפעה?

מיקי רוזנטל: והפנייה הראשונה לא תיחשב כספאם בכל מקרה לפי החוק הנוכחי.

<אלידור בליטנר: לא.

<ברוריה מנדלסון: לא - - -

<קריאה: לא.

<קריאה: לא נכון.

<אלידור בליטנר: זה בדיוק מה שאמרתי.

<אלידור בליטנר: אתה מדבר על פנייה חד פעמית, שבעצם תאפשר לך במסגרת הפנייה החד פעמית גם לבקש הסרה.

<אלידור בליטנר: בעיניי זה - - -.

<אלידור בליטנר: אני מסכימה עם זה.

<אלדד גת: לא, אבל החוק הוא רק על מסרים מסחריים.

<אלדד גת: החוק הוא רק על מסרים מסחריים.

יעקב אשר: אני הייתי חושב שהנוסח הזה שהיא הביאה עכשיו הוא מצוין – של ההגדרה הזאת, - -

עדי קול: בסדר.

עדי קול: אז יש - - -

יעקב אשר: - - של הפצת רעיון בקרב ציבור רחב במטרה להשפיע או על התנהגותו או על דעתו.

<אתי בנדלר: אני לא צריכה להגדיר את זה - - -

עדי קול: ודרך אגב, ראש העיר כן מנסה להשפיע על התנהגותי בעצם זה שהוא רוצה שאני אגיע להופעה.

<אתי בנדלר: בוודאי.

עדי קול: כן.

אבישי ברוורמן: אני יכול להתקדם, עורכת הדין אתי בנדלר?

<אתי בנדלר: כן.

יעקב אשר: אז למה לא צריך את זה?

יעקב אשר: - - -

עדי קול: אז יש לך עכשיו הגדרה.

<ברוריה מנדלסון: היועצת המשפטית של הוועדה: את חושבת שצריך להוסיף הגדרה של תעמולה?

<אתי בנדלר: אני לא חושבת.

<אתי בנדלר: גם היום יש לי.

<אתי בנדלר: בטח לא בשלב הזה.

<אתי בנדלר: אני חושבת שאנחנו יכולים כרגע לחיות בלי הגדרת תעמולה.

יעקב אשר: לא - - -

עדי קול: יש לנו הגדרה.

עדי קול: מה את אומרת על ההגדרה?

יעקב אשר: מה הבעיה בזה?

עדי קול: יש לנו הגדרה כרגע, אז למה לא להכניס אותה?

<אתי בנדלר: אני לא בחנתי - - -

עדי קול: הפצת רעיונות בקרב הציבור הרחב לשם השפעה על התנהגות או על מודעות.

יעקב אשר: התנהגותו או עמדתו.

עדי קול: על התנהגותו או עמדותיו.

יעקב אשר: מצוין.

<אתי בנדלר: השאלה אם יש צורך בהגדרה, לאיזה צורך היא?

עדי קול: אני חושבת שכרגע זה משאיר - - -

<אתי בנדלר: לאיזה צורך?

<אתי בנדלר: על מה יש - - -?

<ברוריה מנדלסון: לדעת מה - - -

<אלידור בליטנר: - - -

יעקב אשר: בכל מיני תעמולות - - - בהגדרה של תעמולת בחירות.

<לאה ורון: אבל זה נמחק.

יעקב אשר: מה נמחק?

<לאה ורון: הפצת תעמולה.

עדי קול: שזה יהיה על מסרים שהם לא מסרים של תרומה בהגדרה.

עדי קול: אני חושבת שזה בעייתי.

<ברוריה מנדלסון: גם יש פה פיצויים לדוגמה.

<ברוריה מנדלסון: צריך לדעת בדיוק על מה האיסור חל.

<קריאה: מה הנורמה.

<ברוריה מנדלסון: אם - - - על מה האיסור חל אז - - -

אבישי ברוורמן: רבותיי, אני נתקל פה בין כולכם.

אבישי ברוורמן: אני רוצה להתקדם.

<אתי בנדלר: אין לי התנגדות להוסיף הגדרת תעמולה.

<אתי בנדלר: אין.

<אתי בנדלר: ממש אין לי בעיה להוסיף הגדרת תעמולה.

<ברוריה מנדלסון: למעט מסר פוליטי.

<אתי בנדלר: מה?

עדי קול: למעט - - -

<ברוריה מנדלסון: למעט מסר פוליטי.

<אלידור בליטנר: את יכולה לחזור על ההגדרה, בבקשה?

<אתי בנדלר: למעט תעמולה שיש בה מסר פוליטי.

<אתי בנדלר: אם כך, אני מבינה שמה שמציעים שתהיה - - -

עדי קול: הפצת רעיונות בקרב הציבור הרחב לשם השפעה על התנהגותו או עמדותיו.

<ברוריה מנדלסון: מה?

<ברוריה מנדלסון: כדי מה?

<אתי בנדלר: מאיפה ההגדרה הזו?

עדי קול: מהאינטרנט.

<אתי בנדלר: כן, אבל האינטרנט לא מוציא את זה.

<אתי בנדלר: הרי יש לו - - -

עדי קול: לא, לא, עשיתי על זה פרפרזה על ההגדרה שיש בוויקיפדיה.

<אתי בנדלר: אז אוקי.

<אתי בנדלר: הפצת רעיונות בקרב הציבור הרחב – בקרב?

עדי קול: הציבור הרחב, לשם השפעה על התנהגותו או עמדותיו.

אבישי ברוורמן: יפה.

עדי קול: למעט מסר פוליטי.

<אתי בנדלר: למעט תעמולה שיש בה מסר פוליטי.

אבישי ברוורמן: אני יכול להצביע?

<אתי בנדלר: כן.

<אלדד גת: יש לי הערה.

מיקי רוזנטל: בוא נצביע ואחר כך נעשה שיפורים.

אבישי ברוורמן: אחר כך נעשה.

אבישי ברוורמן: זו הלוא קריאה ראשונה.

אבישי ברוורמן: אנחנו נעשה את כל השיפוצים, גם הדברים שאתם אומרים, נעשה בין ראשונה לשנייה.

<אתי בנדלר: אני מבקשת לסכם.

<אתי בנדלר: ההגדרה "דבר פרסומת" תהיה כך – הנוסח הסופי של ההגדרה: מסר שמטרתו לעודד רכישת מוצר או שירות או לעודד - - -

<ברוריה מנדלסון: לא, לא, לא.

<אלידור בליטנר: לא, "באופן מסחרי" נשאר.

<ברוריה מנדלסון: לא, "באופן מסחרי נשאר".

<ברוריה מנדלסון: לא נוגעים בו.

עדי קול: כרגע נשאר "באופן מסחרי".

<אתי בנדלר: נשאר.

<אתי בנדלר: אוקיי.

<אתי בנדלר: סליחה.

<אתי בנדלר: אוקיי.

<אתי בנדלר: דבר פרסומת: מסר המופץ באופן מסחרי שמטרתו לעודד רכישת מוצר או שירות או לעודד הוצאת כספים בדרך אחרת, וכן מסר המופץ לציבור הרחב שמטרתו בקשת תרומה או הפצת תעמולה.

<אתי בנדלר: תיווסף הגדרה לתעמולה שתהיה הפצת רעיונות בקרב הציבור הרחב לשם השפעה על התנהגותו או על עמדותיו, למעט תעמולה שיש בה מסר פוליטי.

אבישי ברוורמן: יפה.

<דין ליבנה: אדוני, יש לי הערה.

אבישי ברוורמן: מה?

אבישי ברוורמן: מי אדוני?

<דין ליבנה: עורך הדין דין ליבנה, היועץ המשפטי של ועדת הבחירות המרכזית.

<דין ליבנה: אני לא משוכנע שלהגיד מסר פוליטי ממעיט את מה שאנחנו רוצים, מה שהמציעים רוצים – הכוונה.

אבישי ברוורמן: מה הצעתך במקום זה?

<דין ליבנה: הצעתי למעט במפורש תעמולת בחירות לכנסת, לרשויות המקומיות – לגופים שרוצים להמעיט.

<דין ליבנה: למשל: אם יש תעמולת בחירות - - -

אבישי ברוורמן: כי אתה אומר בעצם: הכול פוליטי.

<קריאה: הוא צודק.

<קריאה: הוא צודק.

אבישי ברוורמן: אתה כל כך חכם – הכול פוליטי.

אבישי ברוורמן: גם ביחסי אדם.

<אתי בנדלר: למעט תעמולת בחירות במקום – בסדר.

<קריאה: אנחנו מקבלים - - -

<אתי בנדלר: למעט תעמולת בחירות.

אבישי ברוורמן: מה שמך?

<דין ליבנה: עורך הדין דין ליבנה.

<קריאה: הערה חכמה.

<קריאה: למה?

<קריאה: למה?

<קריאה: אני - - -

<קריאה: אני מצטערת אבל מסר פוליטי הוא רחב יותר מתעמולת - - -

<קריאות: - - -

<ברוריה מנדלסון: אז את תתני לראש העיר להזמין אותך.

<ברוריה מנדלסון: ראש העיר יוכל להזמין אותך כי זה לא לצורך בחירות, כי זה בשוטף.

<ברוריה מנדלסון: אבל למה לצמצם את זה לתקופת בחירות?

<ברוריה מנדלסון: אני לא מבינה.

<דין ליבנה: לצורך בחירות אסור לו גם ככה.

עדי קול: לא.

עדי קול: שוב, הוא יוכל להזמין אותי – הוא לא יוכל להזמין אותי בגלל שזה תעמולה.

<ברוריה מנדלסון: אבל תעמולה, הורדת מסר פוליטי.

<קריאה: את מתייחסת לתעמולת בחירות.

עדי קול: אבל זה לא מסר פוליטי להזמין אותי להרצאה או להופעה.

עדי קול: זה לא מסר פוליטי.

עדי קול: זה לא קשור.

עדי קול: אז סתם - - -

<ברוריה מנדלסון: הופעה בזה באה להשפיע – זה לא מסר פוליטי.

<ברוריה מנדלסון: היא באה להשפיע על דעותייך, על התנהגותך?

עדי קול: כן.

<ברוריה מנדלסון: זה משהו אחר.

עדי קול: על התנהגותי.

עדי קול: רוצה להשפיע - - -

<אלידור בליטנר: זה אומר שמשאירים מסרים פוליטיים שאינם תעמולת בחירות.

<אלידור בליטנר: זאת המשמעות.

<ברוריה מנדלסון: כן.

<ברוריה מנדלסון: נכון.

יעקב אשר: לא, לא, לא, לא, לא.

עדי קול: לא.

עדי קול: שוב - - -

<ברוריה מנדלסון: אתם לא מרחיבים, - -

<אתי בנדלר: לא, להיפך, לא משאירים.

<ברוריה מנדלסון: אתם מצמצמים.

<אתי בנדלר: להיפך, מחריגים מההגדרה רק תעמולת בחירות.

<ברוריה מנדלסון: אז מצמצמים.

<אתי בנדלר: לכן כל מסר פוליטי אחרת יהיה אסור.

<קריאה: את הרגע - - - לפגוע בחופש הביטוי - - -

<ברוריה מנדלסון: אז למה לצמצם?

<ברוריה מנדלסון: הם ביקשו להחריג את כל המסר הפוליטי.

<ברוריה מנדלסון: מה זה משנה - - - ישירות או לא?

<אלידור בליטנר: מחריגים רק תעמולת בחירות, ולכן מסר פוליטי נשאר - - - הגדרת תעמולה.

עדי קול: בהחלט.

עדי קול: בסדר גמור.

עדי קול: אנחנו מסכימים.

<קריאה: אני לא - - -

<ברוריה מנדלסון: לא, לא, לא.

<ברוריה מנדלסון: זה לא מה שהממשלה הסכימה.

<קריאה: זה לא מה שהממשלה הסכימה.

<קריאה: בדיוק.

<ברוריה מנדלסון: הממשלה ביקשה להחריג כל מסר פוליטי ללא קשר לתקופת בחירות.

עדי קול: אנחנו היינו רוצים לעשות את זה בוועדת הבחירות, אבל אם אתם אומרים - - -

<ברוריה מנדלסון: הממשלה ביקשה להחריג כל מסר פוליטי, ללא קשר אם זה בתקופת בחירות או לא כי זו ההחלטה.

אבישי ברוורמן: טוב.

אבישי ברוורמן: תחיו עם זה.

אבישי ברוורמן: - - - בין ראשונה לשנייה.

אבישי ברוורמן: אדוני, למרות שאני בעד עצתך, עורך הדין דין ליבנה, יכול להיות שהם ישקלו את זה בין ראשונה לשנייה.

אבישי ברוורמן: נשאיר את זה כרגע, כי אחרת אנחנו נשב פה עד הערב.

<דין ליבנה: לא.

<דין ליבנה: החשש הוא שתעמולת בחירות לא תמיד נכנסת גם בגדר - - -

מיקי רוזנטל: אנחנו נדאג לזה.

אבישי ברוורמן: אז יש לך בין ראשונה לשנייה.

מיקי רוזנטל: נדאג לדבר הזה.

מיקי רוזנטל: שלא יהיה צל של ספק.

אבישי ברוורמן: אז בנושא הזה הערתך מתקבלת.

אבישי ברוורמן: תודה לך.

<אתי בנדלר: אוקיי.

<אתי בנדלר: כרגע זה יהיה למעט תעמולה שיש בה מסר פוליטי.

<אתי בנדלר: בין הקריאה הראשונה לשנייה תשבו ביניכם ותביאו - - -

עדי קול: - - -

אבישי ברוורמן: לא - - - עזבי, עזבי, עזבי.

אבישי ברוורמן: לא, את הנוסח.

אבישי ברוורמן: עזבי את זה עכשיו.

עדי קול: יש מסר מפלגתי?

<אתי בנדלר: לא.

<אתי בנדלר: פוליטי - - -.

<אתי בנדלר: זה יכול להיות מסר מפלגתי.

<אתי בנדלר: יש מסר של מפלגה - - -

<אלידור בליטנר: אפשר לדבר על לרבות?

<אלידור בליטנר: לרבות תעמולת בחירות - - -

<ברוריה מנדלסון: תעמולת בחירות זה מסר פוליטי.

<ברוריה מנדלסון: ברור.

<ברוריה מנדלסון: מה, הנה, אומרים - - -

מיקי רוזנטל: מצוין.

מיקי רוזנטל: ההצעה היא כזאת: מסר פוליטי לרבות תעמולת בחירות לעיריות ולכנסת - - -

אבישי ברוורמן: תודה.

אבישי ברוורמן: מסר פוליטי ותיקון ליבנה, לרבות תעמולת בחירות לכנסת, לזה, לזה.

עדי קול: למה לא לעשות תעמולת בחירות בכלל?

עדי קול: למה צריך לפרט איזו תעמולה - - -?

<דין ליבנה: כי יכול להיות שיש תעמולה של בחירות שאת רוצה עכשיו לחסום שהם לא מסרים פוליטיים.

<דין ליבנה: תעמולת בחירות ללשכת עורכי הדין.

<דין ליבנה: מתקשר אלייך - - -

אבישי ברוורמן: אם ככה, עורכת הדין אתי בנדלר, אני יכול - - - משהו?

<אתי בנדלר: כן.

<אתי בנדלר: יש לי הרגשה שתהיה כאן מלאכת ניסוח הרבה יותר קשה ממה שחשבתי להצעת החוק שעל פניה פשוטה, כי זה "לרבות", "לרבות", "למעט" ולרבות מהלמעט.

<אתי בנדלר: אני לא יודעת עכשיו מה לרבות ומה למעט אבל נתמודד עם זה בהמשך.

<אתי בנדלר: אוקיי.

<אתי בנדלר: אם ככה, הרעיון הוא שזה יהיה – שוב, אני חוזרת כדי שלא יהיו אי הבנות:

<אתי בנדלר: דבר פרסומת יהיה מסר המופץ באופן מסחרי שמטרתו לעודד רכישת מוצר או שירות או לעודד הוצאת כספים בדרך אחרת, וכן מסר המופץ לציבור הרחב שמטרתו בקשת תרומה או הפצת תעמולה.

<אתי בנדלר: הגדרת תעמולה: הפצת רעיונות בקרב הציבור הרחב לשם השפעה על התנהגותו או על עמדותיו, למעט תעמולה שיש בה מסר פוליטי, לרבות תעמולת בחירות.

<אתי בנדלר: תעמולת בחירות זה נכנס לתוך ה"למעט", אני מבינה.

<אתי בנדלר: נכון?

אבישי ברוורמן: כן.

עדי קול: נכון.

יעקב אשר: כן.

עדי קול: נכון.

<אתי בנדלר: אוקיי.

אבישי ברוורמן: תודה.

אבישי ברוורמן: אוקיי?

<אתי בנדלר: אוקיי.

<אתי בנדלר: אפשר להצביע על זה, אדוני.

אבישי ברוורמן: מי בעד?

אבישי ברוורמן: הצבעה בעד – 3 נגד – אין נמנעים – אין סעיף 30א(א) להצעת חוק התקשורת (בזק ושידורים) (תיקון - דואר זבל), התשע"ד-2014, אושר.

אבישי ברוורמן: חבר הכנסת מיקי רוזנטל מחליף את חבר הכנסת איציק שמולי.

<לאה ורון: נכון.

<לאה ורון: וחברת הכנסת עדי קול את חברת הכנסת קארין אלהרר.

אבישי ברוורמן: תודה.

<אתי בנדלר: אוקיי.

<אתי בנדלר: זה סעיף קטן (א).

<אתי בנדלר: את רוצה להמשיך עם סעיף קטן (ב)?

אבישי ברוורמן: בבקשה, עורכת הדין ברוריה מנדלסון.

<ברוריה מנדלסון: אוקיי.

<ברוריה מנדלסון: סעיף קטן (ב): "בהגדרה "מפרסם", אחרי "לקדם את מטרותיו" יבוא "ובכלל זה קבלת תרומות".

אבישי ברוורמן: מקובל.

<ברוריה מנדלסון: יצטרכו אולי להוסיף - - -

<קריאה: או השפעה - - -

אבישי ברוורמן: או השפעה - - -

עדי קול: השפעה על עמדות או השקפות.

אבישי ברוורמן: פה זה מסובך.

<אלידור בליטנר: צריך להתאים את זה עם ההגדרה של תעמולה.

אבישי ברוורמן: תעמולה.

עדי קול: שזה מתאים.

עדי קול: זה דומה.

עדי קול: עמדות והשקפות זה אותו דבר.

<אלידור בליטנר: בסדר.

<אלידור בליטנר: אבל אני רק - - -

<אתי בנדלר: לא, כי בתעמולה דיברת התנהגות או עמדות, אז זה צריך להיות דומה.

<אלידור בליטנר: כן.

אבישי ברוורמן: אז פה תעשו את ההתאמה.

עדי קול: אז צריך גם להכניס פה התנהגות.

עדי קול: עמדות והשקפות זה אותו דבר בעיניי, ואנחנו צריכים להכניס פה התנהגות.

עדי קול: כן.

<אתי בנדלר: אוקיי.

<אתי בנדלר: נכון.

<אתי בנדלר: לכן אני אומרת: אנחנו צריכים לעשות בדיוק כך.

אבישי ברוורמן: התנהגות.

אבישי ברוורמן: בהחלט.

אבישי ברוורמן: תיקון קול.

אבישי ברוורמן: בבקשה.

<אתי בנדלר: על עמדות או התנהגויות – אוקיי.

אבישי ברוורמן: או השפעה על עמדות או התנהגויות.

<ברוריה מנדלסון: ובכלל זה קבלת תרומות או השפעה - - -

יעקב אשר: גם באמצעות דברים שהם מוסווים.

יעקב אשר: כאילו - - -

אבישי ברוורמן: אדוני, שכחתי את השם, סליחה.

<אלדד גת: אלדד.

אבישי ברוורמן: המשפחה.

<אלדד גת: גת.

אבישי ברוורמן: מר אלדד גת, בבקשה.

<אלדד גת: אני רק רוצה לפנות לשכל הישר של הניסוח.

<אלדד גת: בואו ניקח לדוגמה שעיריית תל אביב עושה מרתון ורוצה לצלצל ערב לפני לרחובות שבהם המרתון עובר ולהגיד לאנשים: אל תחנו שם, שזה השפעה על התנהגות.

עדי קול: נכון.

אבישי ברוורמן: נכון.

<אלדד גת: זו עבירה על החוק?

עדי קול: כן - - -

<קריאה: זה דיוור ישיר.

<ברוריה מנדלסון: לא אמור להיות.

<קריאה: לא.

אבישי ברוורמן: לא אמור להיות.

מיקי רוזנטל: לא, לא, זאת לא תעמולה.

מיקי רוזנטל: זאת לא תעמולה.

<אלדד גת: לפחות אני אומר את זה לפרוטוקול - - -

אבישי ברוורמן: זה מידע ואין זו תעמולה.

אבישי ברוורמן: אין זו תעמולה.

<אלדד גת: - - - הודעות של תאגידי מים, עירייה, הנדסה – כל הדברים - - -

אבישי ברוורמן: אז זה בין הראשונה לשנייה.

אבישי ברוורמן: קיבלתי.

<קריאות: - - -

<אתי בנדלר: ההגדרה של תעמולה, דווקא ההגדרה שהציעה חברת הכנסת עדי קול עונה טוב מאוד לעניין, - -

אבישי ברוורמן: זו לא תעמולה.

<אתי בנדלר: - - כי מדובר כאן בהפצת רעיונות בקרב הציבור הרחב לשם השפעה על ההתנהגות.

אבישי ברוורמן: יפה מאוד.

אבישי ברוורמן: בדיוק.

אבישי ברוורמן: כאן זה לא - - -

<אתי בנדלר: אין כאן הפצת רעיונות.

<אלדד גת: - - -

אבישי ברוורמן: כן.

אבישי ברוורמן: זה לא רעיון, זה רק: אל תעמוד - - - בבקשה.

אבישי ברוורמן: אם כך, אני מעלה עם תיקון - - - את ההצעה של סעיף (ב) להצבעה.

אבישי ברוורמן: מי בעד?

אבישי ברוורמן: חבר הכנסת יעקב אשר, אתה מצביע בעד?

יעקב אשר: אני כרגע לא מצביע.

אבישי ברוורמן: לא מצביע.

אבישי ברוורמן: אז הלאה.

אבישי ברוורמן: הצבעה בעד – 3 נגד – אין נמנעים – אין סעיף 30א(ב) להצעת חוק התקשורת (בזק ושידורים) (תיקון - דואר זבל), התשע"ד-2014, אושר.

אבישי ברוורמן: סעיף (2) – "בסעיף קטן (ב), אחרי "בית עסק" יבוא "או שהוא מוסד ללא כוונת רווח".

<ברוריה מנדלסון: לדעתי, התיקון הזה לא מוצלח.

<ברוריה מנדלסון: נפלה לדעתי לכם טעות.

<ברוריה מנדלסון: כי בסעיף הזה, הפנייה לבית עסק זה כנמען, לא כשולח.

<ברוריה מנדלסון: אז אני חושבת שלא צריך לתקן את הסעיף.

<ברוריה מנדלסון: כי הוא אומר: הפנייה לבית עסק בפעם הראשונה – לא צריך.

<ברוריה מנדלסון: אבל נפלה לכם טעות, לדעתי.

אבישי ברוורמן: עורכת הדין אתי בנדלר, מקובל עלייך לזרוק אותו לפח?

<קריאה: - - -

עדי קול: - - - היועצת המשפטית האם זה סעיף - - -

אבישי ברוורמן: עורכת הדין אתי בנדלר, אפשר לזרוק את זה לפח?

<אתי בנדלר: סעיף קטן (ב) אומר ככה: עקרונית, אוסרים הפצה בכל דרך שהיא של דואר זבל, של דבר פרסומת.

<קריאה: ללא - - -

<אתי בנדלר: אבל נאמר בהמשך: פנייה חד פעמית מטעם מפרסם לנמען שהוא בית עסק - -

עדי קול: צודקת.

<אתי בנדלר: - - באחת הדרכים האמורות בסעיף קטן זה לא מהווה, ההצעה להסכים לקבל דברי פרסומת מטעמו לא תיחשב, ולכן היא צודקת, עורכת הדין ברוריה מנדלסון.

עדי קול: צודקת.

מיקי רוזנטל: אפשר.

מיקי רוזנטל: אפשר לוותר.

אבישי ברוורמן: ויתרנו.

אבישי ברוורמן: ירד.

אבישי ברוורמן: אנחנו לסעיף (3).

אבישי ברוורמן: בבקשה, עורכת הדין ברוריה מנדלסון.

אבישי ברוורמן: סעיף (3).

עדי קול: - - -

<אלידור בליטנר: חבר הכנסת מיקי רוזנטל, אם אפשר, ציינת מקודם שאולי לגבי תעמולה יכול להיות שתהיה פנייה חד פעמית.

<אלידור בליטנר: אפשר אולי להחריג גם כאן.

<ברוריה מנדלסון: לא, לא, לא, לא, לא, לא רוצים להחריג.

עדי קול: לא - - -

אבישי ברוורמן: עזבי, עזבי.

אבישי ברוורמן: לא, לא, לא, לא.

אבישי ברוורמן: הלאה.

אבישי ברוורמן: סעיף (3).

אבישי ברוורמן: בבקשה, עורכת הדין ברוריה מנדלסון.

אבישי ברוורמן: אחרי סעיף קטן (ה).

<ברוריה מנדלסון: סעיף (3).

<ברוריה מנדלסון: כן, אז ההצעה שלנו היא - - -, לא אחרי, אלא בסעיף קטן (ה1)(ג), בסופו יבוא "ואם דבר הפרסומת שוגר באמצעות מערכת חיוג אוטומטי, יאפשר המפרסם לנמען, במשך 30 שניות מתחילת הודעת המסר הקולי, להסיר את שמו מרשימת התפוצה של המפרסם בדרך של לחיצה על החייגן".

אבישי ברוורמן: מקובל.

עדי קול: - - -

יעקב אשר: למה 30 שניות?

יעקב אשר: למה אי אפשר לעשות - - -?

מיקי רוזנטל: זה צריך להיות בתוך 30 השניות הראשונות.

מיקי רוזנטל: - - - כל פנייה אחרת - - - אם אתה רוצה תלחץ וזה.

מיקי רוזנטל: זה צריך להיות - - -

<ברוריה מנדלסון: מה הכוונה "לחיצה על החייגן"?

<ברוריה מנדלסון: לחץ 1 – כאילו זה?

עדי קול: 1 - - -

<אלידור בליטנר: זו שאלה ניסוחית, איך - - -

אבישי ברוורמן: בסדר, אסף?

אבישי ברוורמן: זה בסדר?

<קריאה: זו הייתה - - -

אבישי ברוורמן: אוקיי.

יעקב אשר: כן, אבל למה 30 - - -?

יעקב אשר: למה אי אפשר בתחילת ההודעה?

יעקב אשר: למה אי אפשר בתחילת ההודעה?

<ברוריה מנדלסון: גם בתחילת ההודעה לא טוב, כי תחילה זה משהו סובייקטיבי.

<ברוריה מנדלסון: בעיניך, תחילה גם תהיה אחרי דקה וחצי.

<ברוריה מנדלסון: אז לכן 30 שניות זה דבר טוב.

<ברוריה מנדלסון: - - - אפילו לקצר ל-20.

<אתי בנדלר: אני לא בטוחה שהמיקום שהצעתם הוא נכון.

<אתי בנדלר: אני מציעה שהוועדה תאשר את העיקרון, ואת המיקום המדויק נחליט עליו - - -

עדי קול: אוקיי.

אבישי ברוורמן: קיבלתי.

אבישי ברוורמן: מי בעד?

אבישי ברוורמן: הצבעה בעד – 3 נגד – אין נמנעים – אין סעיף 30א(ה1) להצעת חוק התקשורת (בזק ושידורים) (תיקון - דואר זבל), התשע"ד-2014, אושר.

אבישי ברוורמן: בעד.

יעקב אשר: רגע, אדוני היושב ראש, אפשר לצמצם את זה ל-20 שניות?

עדי קול: לא.

עדי קול: אין סיבה.

אבישי ברוורמן: לא - - - צמצום.

יעקב אשר: למה לא? 30 שניות - - -

אבישי ברוורמן: צמצום – אנחנו בקבלה נצמצם, לא ב-30 שניות של הפלאפון.

אבישי ברוורמן: אני בעד תורת הצמצום ולא כאן.

אבישי ברוורמן: הלאה.

יעקב אשר: למה לא?

אבישי ברוורמן: הם לא רוצים.

יעקב אשר: מיד אני מבין שאתה לא יכול - - -.

יעקב אשר: לא, אני שואל אתכם.

יעקב אשר: נו.

מיקי רוזנטל: אני, אין לי, אני לא רוצה להיות קטנוני.

מיקי רוזנטל: אני חושב שאם משרד התקשורת - - -

עדי קול: בסדר.

עדי קול: למה לא - - -?

אבישי ברוורמן: הצבענו כבר.

יעקב אשר: ב-30 שניות אתה תצליח להעביר גם מסרים אם אתה רוצה, אבל את רוצה למנוע את זה.

עדי קול: בסדר, אבל אז הוא יסיר את עצמו פעם אחת.

עדי קול: רק פעם - - -

יעקב אשר: אבל את רוצה למנוע את זה.

יעקב אשר: אז למה שלא יהיה אפשר?

<לאה ורון: חבר הכנסת יעקב אשר, הצביעו כבר.

<לאה ורון: - - -

אבישי ברוורמן: די, חבר הכנסת יעקב אשר, די.

אבישי ברוורמן: עזוב.

אבישי ברוורמן: בעבור 10 השניות האלה לא יגיע המשיח.

אבישי ברוורמן: הלאה.

אבישי ברוורמן: סעיף (4).

אבישי ברוורמן: כן.

אבישי ברוורמן: סעיף (4).

אבישי ברוורמן: עורכת הדין ברוריה מנדלסון.

<ברוריה מנדלסון: סעיף (4) – אנחנו חושבים שהסעיף לא נדרש.

<ברוריה מנדלסון: אני אקריא את הסעיף: "בסעיף קטן (ח), בסופו יבוא "בסעיף קטן זה, "תאגיד" – לרבות מוסד ללא כוונת רווח אף אם אינו תאגיד".

<ברוריה מנדלסון: אבל לפי חוק הפרשנות תאגיד כולל – לא צריך את ההגדרה הזאת.

אבישי ברוורמן: חברת הכנסת עדי קול, היא חושבת שזה מיותר.

אבישי ברוורמן: זה מיותר.

אבישי ברוורמן: מה את אומרת?

אבישי ברוורמן: מקובל עלייך, עורכת הדין אתי בנדלר, שזה מיותר?

<אתי בנדלר: לאיזה צורך - - - מלכתחילה לא ברור לי.

<ברוריה מנדלסון: שתאגיד זה גוף משפטי, כשר לחיובים, לזכויות ולפעולות משפטיות, ולכן אין צורך - - - נוסף - - -

<אלידור בליטנר: קודם כל, אנחנו מדברים על סעיף קטן (ח).

<אלידור בליטנר: כדי להבין, כשאתם מדברים על סעיף קטן (ח), שמטיל אחריות על מנהל של תאגיד וכן מי שאחראי לתחומי השיווק או הפרסום בתאגיד.

<אלידור בליטנר: בגלל עכשיו, ההקשר של התרומות, אני מבינה שאתם רוצים להוסיף גם מוסדות ללא כוונת רווח שהם אינם תאגידים.

<ברוריה מנדלסון: לא, אין כזה דבר.

<ברוריה מנדלסון: תאגיד זה גוף משפטי, כשר לחיובים, לזכויות ולפעולות משפטיות, ולכן מלכ"רים כבר נכנסים בפנים.

<ברוריה מנדלסון: לא צריך לעשות "לרבות".

<ברוריה מנדלסון: תאגיד כולל מלכ"רים.

אבישי ברוורמן: מיותר?

אבישי ברוורמן: עורכת הדין אתי בנדלר, מיותר?

<אתי בנדלר: אני מיד בודקת את חוק - - -

עדי קול: אתם רוצים לשמוע את עמדתה של היועצת המשפטית.

מיקי רוזנטל: שעורכת הדין אתי בנדלר תגיד מה דעתה.

אבישי ברוורמן: עורכת הדין ברוריה מנדלסון, אנחנו מקשיבים.

<ברוריה מנדלסון: אני סבורה, למיטב ידיעתי, אבל אני לא - - -

אבישי ברוורמן: תיכף נשמע את עורכת הדין אתי בנדלר ואת עורכת הדין מרב תורג'מן ונפסוק.

<ברוריה מנדלסון: הכוונה היא אותה כוונה – שמלכ"רים, זה יחול עליהם, רק אני חושבת שזה כבר חל עליהם.

אבישי ברוורמן: יפה.

אבישי ברוורמן: אם זה מיותר אנחנו בעד הצמצום.

<אתי בנדלר: תאגיד לפי חוק הפרשנות זה גוף משפטי, כשר לחיובים, לזכויות ולפעולות משפטיות.

<אתי בנדלר: זאת אומרת - - -

מיקי רוזנטל: זאת אומרת, גם העיקר - - -

<אתי בנדלר: כן - - -

מיקי רוזנטל: אוקיי.

אבישי ברוורמן: אם ככה, עורכת הדין ברוריה מנדלסון, זה מיותר - - -

<ברוריה מנדלסון: רק רגע.

<ברוריה מנדלסון: אני רק רוצה הערה: בסעיף הקודם אמרה היועצת המשפטית של הוועדה, שעוד רוצה לדבר איתנו על המיקום של הסעיף – אם הסעיף לא ייקלט בסעיף קטן (ה), אז אנחנו צריכים לראות מה עושים לגבי ההוראה העונשית.

<ברוריה מנדלסון: כי ככל שזה בסעיף קטן (ה) כבר קיימת היום הוראה עונשית.

עדי קול: אבל זה עכשיו גם - - -

<ברוריה מנדלסון: אז אני רוצה שהוועדה תיתן דעתה אם היא רוצה גם לקבוע הוראה עונשית.

<ברוריה מנדלסון: ככל שזה לא יהיה בסעיף קטן (ה) נצטרך להוסיף הוראת - - -

מיקי רוזנטל: ברור.

אבישי ברוורמן: בסדר.

אבישי ברוורמן: ברור.

מיקי רוזנטל: הבנו.

אבישי ברוורמן: נרשם לפרוטוקול.

מיקי רוזנטל: תודה רבה.

אבישי ברוורמן: רבותיי, תודה רבה לכם.

<לאה ורון: רגע.

<לאה ורון: הנציג של אגף התקציבים במשרד האוצר, מר עופר מרגלית, מוסר כי אין עלות תקציבית להצעות החוק.

אבישי ברוורמן: ולכן אני מברך את חברת הכנסת עדי קול, את חבר הכנסת מיקי רוזנטל.

מיקי רוזנטל: תודה רבה, אדוני.

אבישי ברוורמן: עלו והצליחו.

אבישי ברוורמן: תודה רבה.